Cada entrada d'aquesta pàgina defineix una connexió a un dispositiu particular d'un dimoni d'emmagatzematge de Bacula. Típicament, el dimoni s'executa en el mateix sistema, però és possible definir més d'un dimoni, algun dels quals en hosts remots amb diverses unitats de cinta o bé més espai de disc.

Els atributs més importants de cada dimoni són:

Nom de l'emmagatzematge
  Un nom únic utilitzat en aquest sistema per identificar el dimoni.
Contrasenya SD de Bacula
  Aquest camp ha de contenir la contrasenya utilitzada pel dimoni d'emmagatzematge al sistema remot, que es pot trobar al fitxer `/etc/bacula/bacula-sd.conf`.
Nom de host o adreça IP
  El nom de host completament qualificat o la IP del sistema que executa el dimoni d'emmagatzematge.
Nom del dispositiu d'emmagatzematge
  Cada dimoni d'emmagatzematge pot definir un o més dispositius, cadascun dels quals correspon a un directori o unitat de cinta diferent. Aquest camp determina quin dispositiu utilitza aquest dimoni en particular.
Nom del tipus de mitjà
  Aquest camp ha de contenir un nom curt per al tipus de mitjà utilitzat, com ara Fitxer o DDS-2. Ha de ser el mateix que el tipus de mitjà que hi ha a la secció Dispositius d'Emmagatzematge del servidor d'emmagatzematge.

Sovint és útil de tenir més d'una entrada per al mateix host en aquesta pàgina, cadascuna de les quals té un dispositiu d'emmagatzematge diferent. Això permet crear còpies que es graven a directoris o unitats de cinta diferents.

Si al formulari del dimoni d'emmagatzematge es mostren les opcions de TLS, aquestes es poden utilitzar per activar la comunicació segura entre el director i el servidor d'emmagatzematge remot. Com que aquests s'executen normalment en el mateix sistema, no cal activar TLS.