Αυτή η ενότητα σάς επιτρέπει να διαμορφώσετε το πρόγραμμα-πελάτη RP-PPPoE ADSL, το οποίο μπορεί να χρησιμοποιηθεί για τη δημιουργία σύνδεσης στο Διαδίκτυο μέσω οποιουδήποτε μόντεμ ADSL συνδεδεμένου με Ethernet που υποστηρίζει το πρωτόκολλο PPPoE (PPP over Ethernet). Δεν θα λειτουργεί με μόντεμ ADSL συνδεδεμένα με USB, ούτε με αυτά που βρίσκονται σε λειτουργία γεφύρωσης.

Προτού μπορέσετε να το χρησιμοποιήσετε, πρέπει να έχετε λογαριασμό με έναν πάροχο υπηρεσιών ADSL και το μόντεμ σας πρέπει να είναι συνδεδεμένο σε μια μη χρησιμοποιημένη διεπαφή Ethernet στο σύστημα Linux. Αυτή η διεπαφή πρέπει να είναι ορατή στον πυρήνα, αλλά δεν πρέπει να έχει εκχωρηθεί διεύθυνση IP.